**PREDSTAVITEV IZBIRNIH PREDMETOV 2015/2016**

**IZBIRNI PREDMET – NEMŠČINA**



**IZBIRNI PREDMET – VERSTVA IN ETIKA 1**

Okvirna kategorija obravnave je svet, v katerem živimo, v svoji raznolikosti. Cilj v tem razredu je obravnava verstev in pripravljenost učencev na raznolikost verstev sveta in svetov verstev. Izhajali bomo iz verstva našega okolja in se sprašujemo po njegovih značilnosti. Pozornost bo namenjena tudi raznolikosti vzorov in vzornikov, iskanju lastne enkratnosti, identitete.

Obvezne teme: - verstva sveta – svetovi verstev

 - Krščanstvo

 - Islam

 - Budizem

Obvezno izbirne teme (obvezen izbor ene teme):

* Vzori in vzorniki
* Enkratnost in različnost
* Judovstvo
* Azijska verstva
* Tradicionalne religije
* Nova religiozna gibanja
* Reševanje nasprotij, dogovarjanje ali nasilje
* Človek in narava

**IZBIRNI PREDMET – VERSTVA IN ETIKA 2**

Glavna obravnava je skupnost. Sprašujemo se po skupnosti v kateri živimo, po pogojih in posledicah skupnega življenja. V ospredju so verske skupnosti, njihov odnos do drugih skupnosti, vrednote in etika medčloveških odnosov različnih verstev. Cilj je spoznati vrednote, ki omogočajo skupnosti njeno uresničevanje in sožitje.

Obvezne teme: - Ljudje in verstva

* Religije: skupnost, obredi, simboli, izkustvo
* Življenska vodila religij
* Svoboda, vest, odgovornost

Obvezno – izbirne teme (obvezen izbor ene teme):

* Družina
* Prijateljstvo, ljubezen, spolnost
* Delo in poklic
* Religijske skupnosti – družbene skupnosti
* Magija, okultizem, religija
* Egocentričnost in solidarnost v stiskah
* Sanje, želje, cilji, razočaranja

Predmet VERSTVA IN ETIKA ponuja učencem možnost, da razširijo, dopolnijo, diferencirajo in problematizirajo znanje, ki ga o verstvih in etiki dobijo pri obveznih predmetih, zato je ta predmet v tesni povezavi z naslednjimi predmeti:

* slovenski jezik
* zemljepis
* zgodovina
* državljanska vzgoja in etika

**IZBIRNI PREDMET – VERSTVA IN ETIKA 3**

Temeljna kategorija obravnave je oseba,njena odgovorna dejavnost v svetu in skupnosti. Pouk je orientiran in osredotočen na obravnavanje krščanstva, skupaj z njegovimi viri (Biblija) in smeri (razsvetljenstvo, humanizem), ki so iz njega izšle ali ga spremljale v evropskem in slovenskem merilu.

Obvezne teme: - Biblija - Stara in Nova zaveza

* Krščanstvo in zahodna civilizacija
* Religije in vprašanje smisla življenja

Obvezno – izbirne teme (obvezen izbor ene teme):

* Rast krščanstva in njegove delitve
* Razsvetljenstvo
* Verska (ne)strpnost, verske vojne
* Znanost in vera
* Ateizem in humanizem

Predmet VERSTVA IN ETIKA ponuja učencem možnost, da razširijo, dopolnijo, diferencirajo in problematizirajo znanje, ki ga o verstvih in etiki dobijo pri obveznih predmetih.

**IZBIRNI PREDMET -  ŠPORT ZA SPROSTITEV**

 OPERATIVNI CILJI

 Telesni razvoj, razvoj gibalnih in funkcionalnih sposobnosti

* razvijati gibalne (moč, hitrost, koordinacija gibanja, gibljivost, ravnotežje, natančnost) in
* funkcionalne sposobnosti (aerobna in anaerobna vzdržljivost) z individualnimi programi
* z izbranimi nalogami oblikovati skladno postavo

 Osvajanje in spopolnjevanje različnih športnih znanj

* seznaniti se z novimi športi, ki so pomemben del sodobne športno-rekreativne ponudbe

Seznanjanje s teoretičnimi vsebinami

* razumeti odzivanje organizma na aerobno ali anaerobno obremenitev, telesno ali psihično
* preutrujenost in druge stresne dejavnike
* poznati različne tehnike sproščanja učinkovitosti

Prijetno doživljanje športa, oblikovanje in razvoj stališč, navad in načinov ravnanja

* doživljati sprostitveni vpliv športne vadbe
* oblikovati odgovoren odnos do lastnega zdravja (redno ukvarjanje s športom v šoli in v prostem času, ravnovesje med delom in počitkom, telesna nega, zdrava prehrana)

 Učitelj lahko izbira in ponudi med naslednjimi športi :  tek, pohodništvo, plavanje in nekatere vodne aktivnosti, smučanje, kolesarjenje, rolkanje, lokostrelstvo, namizni tenis, badminton, plezanje na umetni plezalni steni, dvoranski hokej, streljanje z zračno puško, bowling, balinanje, …

Izbira športa je prepuščena šoli, učitelju in učencem glede na materialne in kadrovske pogoje ter tradicijo kraja.

Namenjen je vsem učencem, ne le tistim, ki se s ponujenim športom ukvarjajo že pri interesnih dejavnostih v šoli ali zunaj nje.

Ocenjevanje izbirnega predmeta je številčno.

* poudarjena vztrajnost.

Osvajanje in spopolnjevanje različnih športnih znanj

* spopolnjevati športna znanja tistih športov rednega učnega načrta športne vzgoje, ki nudijo možnost kasnejše prostočasne dejavnosti  (atletika, ples, aerobika, odbojka, košarka, nogomet, plavanje).

**IZBIRNI PREDMET - ŠPORT ZA ZDRAVJE**

Šport za zdravje je namenjen nadgradnji tistih vsebin redne športne vzgoje, s katerimi lahko vplivamo na zdravje in dobro počutje. Namenjen je vsem učencem, ne le tistim, ki se s ponujenim športom ukvarjajo že pri interesnih dejavnostih v šoli ali zunaj nje.

Program izvaja učitelj športne vzgoje ob morebitni pomoči zunanjih sodelavcev.

SPLOŠNI CILJI IZBIRNEGA PREDMETA

* skrb za skladen telesni razvoj,
* osvajanje in spopolnjevanje športnih znanj,
* krepitev zdravega občutka samozavesti in zaupanja vase,
* oblikovanje pozitivnih vedenjskih vzorcev,
* razumevanje pozitivnih učinkov redne športne dejavnosti in pridobivanje trajnih športnih navad,
* pozitivno doživljanje športa, ki bogati posameznika.

 OPERATIVNI CILJI

Telesni razvoj, razvoj gibalnih in funkcionalnih sposobnosti

* razvijati gibalne in funkcionalne sposobnosti z individualnimi programi,
* z izbranimi nalogami ohranjati pravilno telesno držo in oblikovati skladno postavo,
* opravljati dalj časa trajajoče gibalne naloge aerobnega značaja v naravi, kjer je  poudarjena vztrajnost.

Osvajanje in spopolnjevanje različnih športnih znanj

* spopolnjevati športna znanja tistih športov rednega učnega načrta športne vzgoje, ki nudijo možnost kasnejše prostočasne dejavnosti  (atletika, ples, aerobika, odbojka, košarka, nogomet, plavanje).

Seznanjanje s teoretičnimi vsebinami

* spoznati pomen redne športne vadbe in primerne prehrane za zdravje in dobro počutje,
* razumeti odzivanje organizma na napor,
* spoznati primerno prehrano ob določenih športnih dejavnostih, razumeti pomen nadomeščanja izgubljene tekočine, škodljivost dopinga, poživil in drugih preparatov

 Doživljanje športa, oblikovanje in razvoj stališč, navad in načinov ravnanja

* oblikovati odgovoren odnos do lastnega zdravja (redno ukvarjanje s športom v šoli in prostem času, telesna nega, zdrava prehrana, nadomeščanje izgubljene tekočine),
* spodbujati medsebojno sodelovanje, zdravo tekmovalnost in sprejemanje drugačnosti,
* spoštovati pravila športnega obnašanja,
* doživljati sprostitveni vpliv športne vadbe.

**IZBRANI ŠPORT**

Pred vami je predstavitev še enega izbirnega predmeta, ki ga ponuja športno področje. Gre za enoletni izbirni predmet imenovan Izbrani šport.

Šola lahko ponudi več športov.

Glede na pogoje vam ponujamo odbojko ali nogomet. Tisti šport, ki bo imel največ glasov bo izbrani šport, ki ga bomo izvajali v šolskem letu 2015/2016.

V 35 urah boste nadgradili tehnična in taktična znanja v izbrani športni panogi.

Pri nogometu.

* izpopolnjevanje osnovnih in zahtevnejših tehničnih elementov kot so elementi brez (odkrivanje varanje, skoki) in z žogo (poigravanje, vodenje, podajanja, sprejemanja)
* teoretične vsebine bodo podajale znanja iz pravil igre in sodniških znakov.

Pri odbojki:

* izpopolnjevanje osnovnih tehničnih elementov: zgornji in spodnji odboj in zahtevnejših napadalni udarec, sprejem servisa, enojni in dvojni blok.
* Igralne oblike 2:2, 3:3 na različnih velikostih igrišč. Igra 6:6 na skrajšanem igrišču.
* teoretične vsebine bodo podajale znanja iz pravil igre in sodniških znakov

Če bo možno bomo obiskali tudi tekmovanje kot igralci ali pa gledalci.

**IZBIRNI PREDMET - LIKOVNO SNOVANJE I**

 Izbirni predmet likovne vzgoje - Likovno snovanje je s svojimi vzgojno-izobraževalnimi nalogami pomemben dejavnik, ki dopolnjuje vsebine rednega predmeta likovna vzgoja. Z likovnim prakticiranjem učenci poglabljajo razumevanje prostora, izražajo občutja, oblikujejo stališča in vrednote.

 Vsebine predmeta so po posameznih likovnih področjih zasnovane na temeljnih likovnih pojmih, ki jih učenec pridobiva in poglablja glede na svoje zmogljivosti. Povezujejo pojme iz likovne teorije, zgodovine umetnosti in likovne tehnologije. Nenehno pa se povezuje tudi s pojmi v vsebinah rednega predmeta likovna vzgoja in drugih predmetnih področij.

 Celotna dejavnost temelji na zagotavljanju materialnih in konceptualnih možnosti za razvoj učenčeve likovne ustvarjalnosti. Goji nadaljevanje in usmerjanje likovnega raziskovanja sveta, odkriva posebnosti likovnega izražanja in poglabljanje posluha tako za likovna dela umetnikov kakor tudi uporabnih predmetov in likovne problematike v okolju. Pomemben cilj predmeta je priprava učenca za sodelovanje v kulturnem življenju ožjega in širšega okolja ter razumevanje vidne komunikacije.

Učenec pri teoretičnem in praktičnem delu razvija občutljivost zaznavanja, likovno-ustvarjalno mišljenje, čustev in gibalno občutljivost, natančno zaznavanje, vizualni spomin, domišljijo in motorično spretnost. Gre za kompleksno sodelovanje in prepletanje ustvarjalnih in likovnih dejavnikov učenca. Z likovno izraznimi sredstvi v različnih materialih predstavljajo v notranjem svetu nastale miselne modele predmetov in pojavov iz narave in okolja - na sproščen in ustvarjalen način osmišljajo praktično delo.

# IZBIRNI PREDMET - OBDELAVA GRADIV – LES

 Izbirni predmeti obdelava gradiv omogočajo učencem poglobitev in sintezo nekaterih temeljnih znanj s področja tehnike in tehnologije, naravoslovja, okoljske vzgoje in drugih. Ponuja jim nova spoznanja o tehnoloških in drugih lastnostih posameznih gradiv in praktična znanja pri uporabi orodij za njihovo obdelavo. Predmet lahko učenci obiskujejo eno, dve ali vsa tri leta. Vsebinsko se programi posameznega razreda vežejo na predmet tehnika in tehnologija in so prilagojeni otrokovim sposobnostim. Zajemajo poznavanje, analizo in uporabo gradiv, ki jih učenec v predvideni starosti že lahko obdeluje.

Pri izbirnem predmetu obdelava gradiv - les učenci prikažejo znanja in veščine s področja obdelave lesa.

Osnovno gradivo za izdelavo predmetov je les, ki ga lahko kombiniramo z drugimi: papirna gradiva, slama, mehka žica. Učenci pri delu sami uporabljajo žago, vrtalni stroj, tračni brusilnik ter ročno orodje in pripomočke za obdelavo lesa. Pri delu samostojno uporabljajo priročnike in druge vire informacij. Iščejo lastne rešitve pri konstruiranju predmetov, določanju delovnih postopkov ter organizaciji delovnega mesta in proizvodnega procesa. Prevladuje individualno praktično delo in delo v majhnih skupinah. Posebna pozornost je namenjena pravilni uporabi električnega in ročnega orodja ter varstvu pri delu.

**IZBIRNI PREMDET - MULTIMEDIJA (RAČUNALNIŠTVO)**

V današnjem času, ko prevladuje uporaba računalnika na vseh področjih, je še kako pomembno, da učenci zapuščajo osnovno šolo računalniško pismeni. Pomembno je znati podajati informacije in svoje zamisli, tako da jih drugi čim bolje razumejo. S tem dosežemo boljši učinek posredovane informacije. Pri računalniškem predmetu Multimedija se boste seznanili z najnovejšimi pristopi multimedije. Tako boste imeli priložnost svoje zamisli realizirati in predstaviti na svoj izviren način, da jih bodo razumeli tudi drugi.

Pri multimediji se bodo učenci naučili podajati vsebino preko različnih multimedijskih orodij, ki so danes ključna za uspešnost pri svojem delu. Teme pri predmetu si sledijo v naslednjem vrstnem redu:

* Najprej bodo učenci nadgradili svoje znanje v podajanju besedila s pomočjo urejevalnika besedila Word,
* nadaljevali bodo z urejanjem fotografij v programu The Gimp-u,
* temu sledi izdelovanje animacij (risank) v programu Pivot in Go Animate,
* nato izdelovanje in montaža glasbe v programu Audacity,
* povrhu pa še snemanje in montaža videa (izdelali bodo lasten film in ga objavili na spletu)
* na koncu bodo izdelali svojo prvo lastno spletno stran, kjer bodo združili vse do sedaj osvojene tehnike podajanja vsebine.

Vsekakor predmet priporočam vsem, saj brez znanja uporabe računalnika in obvladanja podajanja vsebine v današnji družbi ne more posameznik uspešno delovati. To je še zadnja priložnost pred vstopom v srednjo šolo, da si pridobite ustrezna znanja računalništva.

**IZBIRNI PREDMET – POSKUSI V KEMIJI**

Izbirni predmet Poskusi v kemiji se v programu osnovne šole povezuje s splošno izobraževalnim predmetom Kemija v 8. in 9. razredu in tudi s predmetom Naravoslovje v 7. razredu. Predstavlja nadgradnjo navedenih predmetov.

Izbirni predmet Poskusi v kemiji omogoča učencem, da utrdijo, dopolnijo in poglobijo znanja, spretnosti in veščine, ki so jih pridobili pri pouku kemije. Učenci spoznavajo metode varnega eksperimentalnega dela v kemiji, razvijajo eksperimentalne spretnosti in eksperimentalni pristop, ki vključuje: postavljanje hipotez, opazovanje in opisovanje pojavov, preizkušanje, zbiranje in beleženje opažanj in rezultatov, sposobnost osmišljanja, predstavitve opažanj in rezultatov, prepoznavanje soodvisnosti in povezovanje s teorijo in življenjskim okoljem.

Pri izbirnem predmetu Poskusi v kemiji se razvija in poglablja naravoslovna pismenost, osnove znanstvenega, kompleksnega mišljenja, različne spretnosti in veščine ter povezovanje teorije s prakso.

Izbirni predmet je namenjen učencem 8. razreda v obsegu 35 ur.

### **IZBIRNI PREDMET – RETORIKA**

Retorika ali govorništvo se poučuje samo v 9. razredu**.** Učenci najprej spoznajo razliko med znanostjo, umetnostjo in retoriko, ki je veščina. Seznanijo se z njeno dolgoletno tradicijo.

Namen in cilj pa je tudi, da učenca usposablja za uspešno javno govorno (in pisno) nastopanje. Uči ga izražati in utemeljevati svoja stališča in učinkovito prepričevati nasprotnika.

Učenci bodo spoznali nekaj primerov govorov iz literature (filma) in jih razčlenili. V skupinah bodo analizirali sodobne televizijske oddaje, časopisne komentarje … glede na to, ali so sestavljeni po retoričnih pravilih. Tudi sami bodo predstavili svoje govore na poljudno izbrano temo, sošolci pa jih bodo analizirali.

Učenci bodo ob poljubno izbrani temi organizirali okroglo mizo, kjer bodo soočali svoja mnenja in jih utemeljevali. Učili se bodo pravil primernega govorjenja, obnašanja in nastopanja. Vsaj enkrat bodo posneti s kamero, nato pa si bomo skupaj ogledali posnetke nastopov ter jih ovrednotili.

